B4-1025/95

Ψήφισμα σχετικά με την προστασία των δικαιωμάτων των μειονοτήτων και των δικαιωμάτων του ανθρώπου στη Ρουμανία

Το Ευρωπαϊκό Κοινοβούλιο,

Α. έχοντας πληροφορηθεί το γεγονός ότι στις 28 Ιουνίου το Κοινοβούλιο και η Γερουσία της Ρουμανίας ενέκριναν νόμο σχετικά με την εκπαίδευση,

Β. πεπεισμένο ότι ο εν λόγω νόμος συντελεί στην περαιτέρω επιδείνωση της κατάστασης των μειονοτήτων στη Ρουμανία,

Γ. υπενθυμίζοντας τις διαβεβαιώσεις που έχει δώσει η κυβέρνηση της Ρουμανίας στο Συμβούλιο της Ευρώπης όσον αφορά το θέμα των δικαιωμάτων των μειονοτήτων,

Δ. έχοντας υπόψη την αίτηση της Ρουμανίας προκειμένου να καταστεί μέλος της Ευρωπαϊκής Ένωσης,

Ε. πεπεισμένο ότι στη Ρουμανία εξακολουθούν να διαπράττονται σοβαρές παραβιάσεις των ανθρωπίνων δικαιωμάτων, όπως, για παράδειγμα, η φυλάκιση πολιτικών κρατουμένων που δεν ασκούν βία, αυθαίρετες συλλήψεις ατόμων που ανήκουν στη μειονότητα των Ρόμα, βασανισμοί και κακομεταχείριση κρατουμένων κλπ.,

ΣΤ. εκφράζοντας την ανησυχία του για το γεγονός ότι η ρουμανική αστυνομία και οι δυνάμεις ασφάλειας έχουν, κατά τα φαινόμενα, μορφώσει εσφαλμένη αντίληψη για τις αρμοδιότητές τους καθώς και για τα δικαιώματα και τα καθήκοντά τους,

Ε. εκφράζοντας τη ανησυχία του για το γεγονός ότι από το 1990 παρατηρούνται στη Ρουμανία αυξανόμενες εθνικιστικές τάσεις που εκδηλώνονται κυρίως κατά της μειονότητας των Ρόμα,

Το Ευρωπαϊκό Κοινοβούλιο,

1. επισημαίνει με λύπη ότι ο νόμος που εγκρίθηκε στις 28 Ιουνίου περιορίζει κατ' αυθαίρετο τρόπο τα δικαιώματα των μειονοτήτων στην εκπαίδευση κυρίως με τις παραγράφους 22, 32, 118/124, 120/126, 121/127[semigr ]

2. επισημαίνει ότι ορισμένοι κλάδοι ιδιαίτερης σπουδαιότητας δεν μπορούν πλέον να διδάσκονται στις γλώσσες των μειονοτήτων κυρίως η οικονομία, η μηχανική, τα νομικά κλπ.[semigr ]

3. επισημαίνει ότι ο εν λόγω νόμος θέτει τέρμα στην επέκταση των σχολείων των μειονοτήτων[semigr ]

4. υπογραμμίζει το γεγονός ότι, παρόλο που επιθυμεί μια μέρα η Ρουμανία να καταστεί μέλος της Ευρωπαϊκής Ένωσης, αυτό είναι δυνατόν μόνο για χώρες οι οποίες σέβονται τα δικαιώματα του ανθρώπου και των μειονοτήτων και ζητεί συνεπώς επίμονα από τη Ρουμανία να μην λάβει μέτρα που αποκλείουν τη χώρα αυτή από την Ένωσή μας[semigr ]

5. καλεί τη ρουμανική Γερουσία και το ρουμανικό κοινοβούλιο να εκπονήσουν νόμο με στόχο την ακύρωση του εκδοθέντος νόμου που δημιουργεί δυσμενείς διακρίσεις[semigr ]

6. καλεί την κυβέρνηση της Ρουμανίας να τηρήσει επιτέλους τις δεσμεύσεις διεθνούς κλίμακας που έχει αναλάβει για τον σεβασμό των ανθρωπίνων δικαιωμάτων[semigr ]

7. καλεί την Επιτροπή και το Συμβούλιο να διαθέσουν, το ταχύτερο δυνατόν, χρηματοδοτικούς πόρους - λ.χ. στο πλαίσιο του προγράμματος PHARE - για την εκπαίδευση της ρουμανικής αστυνομίας και των ρουμανικών δυνάμεων ασφάλειας στον τομέα των ανθρωπίνων δικαιωμάτων καθώς και ως προς τις αρμοδιότητες, τα δικαιώματα και τα καθήκοντά τους σε ένα δημοκρατικό κράτος δικαίου, και να προσδώσουν προτεραιότητα στην εκτέλεση τέτοιων εκπαιδευτικών προγραμμάτων τόσο εντός όσο και εκτός της επικράτειας της Ρουμανίας[semigr ]

8. καλεί τη ρουμανική κυβέρνηση να εγκαταλείψει επιτέλους την πολιτική της ανοχής της εθνικιστικής βίας εφόσον πλέον δεν θα επιτρέπει να εξαιρούνται από την επιβολή ποινών τα αστυνομικά όργανα και οι δυνάμεις ασφάλειας που μένουν αδρανείς μπροστά στην εθνικιστική βία[semigr ]

9. καλεί την Επιτροπή και το Συμβούλιο, στο πλαίσιο των εργασιών τους που αφορούν τη Ρουμανία, να προσδώσουν ιδιαίτερη σπουδαιότητα στον τομέα των ανθρωπίνων δικαιωμάτων υπό την ευρύτερή του έννοια[semigr ]

10. καλεί τη Μικτή Κοινοβουλευτική Επιτροπή ΕΕ-Ρουμανίας να συμπεριλάβει στην ημερήσια διάταξη των συζητήσεων και συνεδριάσεών της το θέμα των ανθρωπίνων δικαιωμάτων στην ευρύτερή του διάσταση[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή καθώς και την κυβέρνηση της Ρουμανίας.